CELEX: 62013TN0448
Language: hu
Date: 2013-08-21 00:00:00
Title: T-448/13. sz. ügy: 2013. augusztus 21-én benyújtott kereset — Bora Creations kontra OHIM — Beauté Prestige International (essence)

19.10.2013   
            
            
               HU
            
            
               Az Európai Unió Hivatalos Lapja
            
            
               C 304/22
            
         2013. augusztus 21-én benyújtott kereset — Bora Creations kontra OHIM — Beauté Prestige International (essence)
   (T-448/13. sz. ügy)
   2013/C 304/38
   A keresetlevél nyelve: angol
   
      Felek
   
   
      Felperes: Bora Creations, SL Ceuta, Spanyolország) (képviselők: R. Lange, G. Hild és C. Pape ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Beauté Prestige International SA (Párizs, Franciaország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) ötödik fellebbezési tanácsának 2013. június 6-i határozatát (R 1085/2012-5. sz. ügy);
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: az „essence” szóvédjegy a 3., 4., 8., 14., 16., 21., 25. és 26. osztályba tartozó áruk vonatkozásában — 6 816 144. sz. közösségi védjegy.
   
      A közösségi védjegy jogosultja: a felperes.
   
      A közösségi védjegy törlését kérelmező fél: a fellebbezési tanács előtti eljárásban részt vevő másik fél.
   
      A törlés iránti kérelem indokolása: a közösségi védjegyről szóló, 2009. február 26-i 207/2009/EK tanácsi rendelet (1) 52. cikkének (1) bekezdése szerinti feltétlen törlési okok, különösen az, hogy a közösségi védjegyet a közösségi védjegyrendelet 7. cikke (1) bekezdése b) és c) pontjának megsértésével lajstromozták.
   
      A törlési osztály határozata: a törlési osztály a törlési kérelmet elutasította.
   
      A fellebbezési tanács határozata: a fellebbezési tanács a fellebbezésnek helyt adott, és a közösségi védjegyet részben törölte.
   
      Jogalapok: a közösségi védjegyrendelet 7. cikke (1) bekezdése b) és c) pontjának megsértése.
   
      (1)  HL L 78., 1. o.